טנאפליי

טֵנֶאפלַיי (באנגלית: Tenafly) הוא רובע במחוז ברגן(אנ'), במדינת ניו ג'רזי שבארצות הברית. נכון למפקד 2020(אנ') של ארצות הברית, אוכלוסיית הרובע עמדה על 15,409נפש, עלייה של 921 איש ואשה (+6.4%) מספירת מפקד האוכלוסין של 2010(אנ') של 14,488 נפש. טֵנֶאפלַיי הוא פרבר של העיר ניו יורק. המתיישבים האירופאים הראשונים בטנפלי היו מהגרים הולנדים, שהחלו לאכלס את האזור בסוף המאה ה-17. השם "Tenafly" הוא ממקור השפה ההולנדית. כמה התייחסויות היסטוריות מצטטות קשר בשפה ההולנדית למיקומה על "אחו" או ב"אחו". נגזרות אחרות מצטטות את הביטוי ההולנדי הקדום-מודרני "Tiene Vly" או "Ten Swamps" אשר ניתן על ידי מתיישבים הולנדים ב-1688. הרובע הוא אחד מהקהילות בעלות ההכנסה הגבוהה ביותר במדינה. בהתבסס על נתונים מסקר הקהילה האמריקאית(אנ') לשנים 2013–2017, לתושבי טנאפליי הייתה הכנסה חציונית של משק בית של 153,381 דולר, המקום ה-13 במדינה מבין עיריות עם יותר מ-10,000 תושבים, יותר מכפול מהחציון במדינה של 76,475 דולר. טנאפליי התאגדה כרובע ב-24 בינואר 1894, על ידי חוק של בית המחוקקים של ניו ג'רזי(אנ'), והורכבה מחלקים מהעיירה פאליסאדס(אנ') שנכחדה. זאת בהתבסס על תוצאות משאל עם שנערך ביום הקודם. הרובע היה הראשון שנוצר במהלך תופעת ה"בורואוהיטיס"(אנ') ש"תקפה" אז את מחוז ברגן, שבה נוצרו 26 רבעים במחוז, בשנת 1894 בלבד. חלקים מהעיירה פאליסיידס נרכשו על סמך חקיקה שאושרה ב-8 באפריל 1897. לפי הלשכה למפקד האוכלוסין של ארצות הברית, לרובע שטח כולל של 513.38 קמ"ר, כולל 11.88 קמ"ר של קרקע, ו-1.50 קמ"ר של מים (11.20%). הרובע גובל ברשויות אלפיין(אנ'), ברגנפילד(אנ'), קרסקיל(אנ'), אנגלווד(אנ') וצוקי אנגלווד(אנ') במחוז ברגן, כמו גם ברובע הברונקס של העיר ניו יורק שמעבר וממערב לנהר ההדסון. תוכנית הרחובות והפיתוח הכוללת של טנאפליי נקבעה במידה רבה על ידי הגבעות והעמקים שלה. החלק המזרחי של הרובע מכונה "הגבעה המזרחית" בשל גובהו הגבוה יותר ביחס לשאר הרובע. שם, השטח עולה באופן דרמטי מזרחה לאזור מרכז העיר, ומסתיים בניו ג'רזי פאליסיידס (אנ'), המשקיף על נהר ההדסון. בקרבת מקום נמצא מרכז הטבע טנאפליי(אנ'), הממוקם בשדרות הדסון 313. טנאפליי נשלטת תחת אמנה מיוחדת שהוענקה על ידי בית המחוקקים של ניו ג'רזי. אמנה זו שומרת על רוב ההיבטים של צורת הממשל המחוזית, עם תוספת של מאפיינים של יוזמה, משאל עם ומסורת. הרובע הוא אחד מ-11 רשויות בלבד, מתוך סכ"ה 564 רשויות ברחבי המדינה, המשתמשות באמנה מיוחדת שהוענקה על ידי המדינה. הגוף המנהל מורכב מראש עיר ומועצת רובע המונה שישה חברי מועצה, כאשר כל התפקידים נבחרים באופן כללי על בסיס מפלגתי במסגרת הבחירות הכלליות בנובמבר. ראש עיר נבחר ישירות על ידי הבוחרים לתקופת כהונה של ארבע שנים, והוא כשיר להיבחר מחדש. מועצת הרובע כוללת שישה חברים שנבחרו לכהן בתקופת כהונה של שלוש שנים באופן מדורג, כאשר שני מושבים עומדים לבחירה בכל שנה במחזור של שלוש שנים. כגוף המחוקק, מועצת הרובע מאמצת תקנות והחלטות, מחליטה על ההקצאות, מאשרת מינויים של ראש העיר, קובעת מדיניות וקובעת את תפקידי המחלקות השונות בשלטון המקומי. כל חבר מועצה הוא יו"ר אחת משש ועדות קבועות. ראש העיר מנהל את ישיבות המועצה, אך מצביע רק במקרה של שוויון, ויכול להטיל וטו שניתן לעקוף על ידי שני שלישים קולות של המועצה. בשנת 2000 ביקש השלטון המקומי של טנאפליי לאסור הקמת עירוב בקהילתם. עמותת עירוב הגישה תביעה בתגובה לפעולת הרובע. לאחר שש שנים של ליטיגציה בבתי המשפט הפדרליים, טנאפליי חויבה בשמירת העירוב בשלמותו, ושילמה סך של $325,000 משכר הטרחה המשפטי של התובע. מי שייצג את הרובע והפסיד בסופו של דבר, היה המשפטן היהודי נוח פלדמן. לרובע נציגים ברובד המחוזי והמדינתי והפדרלי, חלקם באופן ישיר על ידי נציג מהרובע, וחלקם באופן עקיף על ידי נציג במחוז והמדינה. על פי סקר משנת 2010, סך כל התושבים המגדירים עצמם דתיים מגיע ל־64.46% מהאוכלוסייה. 4.2% הגדירו עצמם יהודים. עם זאת, לאחר התפשטות מגפת הקורונה בתחילת שנות ה-20 של המאה הנוכחית, ישראלים רבים עברו לגור מהעיר ניו יורק לטנאפליי וברבעים שכנים בניו ג'רזי. באותה תקופה, בשנת 2021, הרובע עלה לכותרות בעקבות הופעה של תלמידה לבושה ומסורקת כמו אדולף היטלר, בעקבות עבודה שכתבה עליו כחלק מפרויקט בית הספר, במסגרתו כל תלמיד בחר דמות פופולרית מהעבר ותיאר אותה. היא צירפה לעבודה כרזה שאומרת: "הייתי די גדול - לא כן?". המקרה זכה לתהודה שם ובארץ. QuickFacts - Tenafly borough, New Jersey, United States Census Bureau Total Population: Census 2010 - Census 2020, New Jersey Municipalities Profile of General Demographic Characteristics: 2010 - Geographic area: Tenafly borough, Nj.com. Hutchinson, Viola L. May 1945, The Origin of New Jersey Place Names, New Jersey Public Library Commission, p. 30. in Rutgers University Website Gannett, Henry, 1905, The Origin of Certain Place Names in the United States, United States Government Printing Office, 1905, p. 298 Sisson, Eva Browning. Tenafly Trust Co., 1939., The story of Tenafly, Tenafly Trust Co.,P.12-13 O'Connor, Ian, If You're Thinking of Living in: Tenafly, The New York Times, April 24, 1988 Disha Raychaudhuri, The wealthiest towns in N.J., ranked, NJ.Com., Jun. 07, 2019 Tenafly History, The Borough of Tenafly New Jersey John E. Snyder 1969 2004, The Story of New Jersey's Civil Boundaries: 1606-1968, New Jersey Geological Survey, by Nj.Gov Cornelius Burnham Harvey, 2007, Genealogical History of Hudson and Bergen Counties, New Jersey, Books.Google Abraham Van Doren Honeyman, 1910, Index-Analysis of the Statutes of New Jersey, 1896-1909, Books Google Tenafly borough F, 2019 Census Gazetteer Files: New Jersey Places, United States Census Bureau MapIt Global, Global.Mapit.MySociety.Org Bergen County - County Maps, Bergen County New Jersey Parks, The Borough of Tenafly, New Jersey Chapter V - Special Charters, NJ_Information by WayBack Machine Inventory of Municipal Forms of Government in New Jersey, Rutgers University NJ. Databook., July, 2011 Forms of Municipal Government in New Jersey, Rutgers University Center for Government Studies, P.15 Mayor & Council, The Borough of Tenafly, New Jersey Tom Nobile & Megan Burrow, Jewish Group Prepares for Legal Fight Over Religious Boundary, NorthJersey.Com חיים הנדוורקר, "ניו תל אביב": המקום הלא צפוי שבו ישראלים מגשימים את החלום האמריקאי, באתר "דה מרקר", 09 באפריל 2021 ״ההישג הכי גדול של היטלר״, באתר Ynet - ידיעות אמריקה, 04.06.21